Ngohe Aromatawai: Ko tā te Māori mahi, he whakanui!

Paerewa Paetae Ngā Mahi a Te Rēhia 91753: Te whakamātau i ngā tukanga toi o ngā mahi a te rēhia

Aronga: Ngā Mahi a te Rēhia 2.3B v1

Whiwhinga: 4

**Te Horopaki**

Ko tā koutou ko tō rōpū mahi he tuhi i ngā whakaritenga mō te ngahau whakamutunga o te pō tuku taonga o tō kura.

Mā koutou ngā āhuatanga katoa e hanga mō te ngahau whakamutunga o te pō tuku taonga, pēnei i te whakamahere, ngā hoahoa, ngā raupapa nekehanga me te aha atu rānei, ki te whakanui i ngā tuākana o tō kura, arā, ko ngā tau 11, 12 me te 13.

Ka aromatawaingia ō whakamārama mō ngā tukanga toi o ngā mahi a te rēhia i whakamātauhia i roto i tō hautaka.

**Hei Mahi**

1. He mahi takitoru, takiwhā rānei te whakarite i tētahi wāhanga whakangahau, heoi, he mahi takitahi te tuhi i ngā whakaritenga.
2. I roto i tō koutou rōpū, wānangahia, matapakihia, rangahaua anō hoki ngā momo tukanga i ngā pō tuku taonga e eke ai te pō ki te taumata tiketike. Whāia ngā tauira, ā, ka noho ko ēnei whakaaro hei tūāpapa mā koutou.
3. Ohia manomanotia ka pēhea te rere o ngā mahi, whakatauria ko wai ka whakahaere i te aha. Ka tau ana tēnā, hangaia mai he mahere. Ka whai wā koutou ko tō rōpū ki te whakamātau i ngā tukanga ka whakatauria ki ētahi kaupapa ā-kura, ā-hapori hoki.
4. Arotakengia ngā whakaritenga katoa i whakatauria, ngā tukanga toi i whakamātauhia, me ngā tukanga i whāia ki tāu hautaka. Māu anake te taha tuhi hei taunaki i ngā mahi i tutuki i a koe.

Taunakitanga: Ngā Mahi a te Rēhia 91753 Ko tā te Māori mahi, he whakanui!

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka  | Taunakitanga mō te Kairangi |
| * Ka whakamātau i ngā tukanga toi o ngā mahi a te rēhia i roto i tētahi kaupapa, horopaki rānei.
* Ka whakaatu i te mārama ki ngā tikanga o ngā tukanga toi o ngā mahi a te rēhia.

**Hei tauira:***Kua tautohua, kua rangahaua hoki ētahi tukanga toi o ngā mahi a te rēhia.**Kua kitea tō te ākonga mōhio ki ngā tukanga toi o ngā mahi a te rēhia i roto i tana hautaka mō āna whakaritenga.**Kua tūhuratia ētahi tukanga toi o ngā mahi a te rēhia hei whakamātautanga māna.*Kua whakamātauhia ētahi tukanga toi o ngā mahi a te rēhia i roto i tana tuhinga mō āna whakaritenga wāhanga whakangahau o te pō tuku taonga. | * Ka whakamātau i ngā tukanga toi o ngā mahi a te rēhia kia hāngai tōtika ki tētahi kaupapa, horopaki rānei.
* Ka whakamāori i ngā tikanga o ngā tukanga toi o ngā mahi a te rēhia.

***Hei tauira:****Kua whakamahia ngā rangahau e whānui ake ai tō te ākonga mōhiotanga ki ngā tukanga toi o ngā mahi a te rēhia.**Mārama ana te kitea tō te ākonga mōhiotanga ki ētahi o ngā tukanga toi o ngā mahi a te rēhia i whakamātauhia i roto i tana hautaka mō āna whakaritenga.**Kua whakamāoritia ētahi tukanga toi, ā, kua whakatairitehia, kua kōrerohia aua whakatairitenga i roto i tana arotake i tana hautaka mō āna whakaritenga. Kua tau te whakamahi i ngā tukanga toi e eke ai te kaupapa ki tētahi taumata.**Kua whakamātauhia ētahi tukanga toi, kua arotakengia hoki ēnei i roto i tana hautaka mō āna whakaritenga, ā, ka hāngai tōtika aua tukanga toi ki te horopaki e eke ai te kaupapa ki tētahi taumata.* | * Ka whakamātau i ngā tukanga toi o ngā mahi a te rēhia kia hāngai, kia whaitake tonu i roto i tētahi kaupapa, horopaki rānei.
* Ka whakawhānui i ngā tikanga o ngā tukanga toi o ngā mahi a te rēhia kia puta ai he māramatanga.

***Hei tauira:****Kua rangahaua ētahi tukanga toi e whakawhānui ake ai tā te ākonga puna kōwhiri me tō te ākonga māramatanga ki ētahi tukanga o ngā mahi a te rēhia ka hāngai pū ki te horopaki, e eke ai te kaupapa ki te taumata tiketike.**Pūahoaho ana te kitea tō te ākonga māramatanga ki ngā tikanga o ngā tukanga toi i whakatauria, i whāia, i whakamātauhia anō hoki i roto i tana hautaka mō āna whakaritenga.**Kua whakamāoritia ētahi tukanga toi, ā, kua tātarihia, kua arotakengia hoki ēnei whakamāoritanga i roto i tana hautaka mō āna whakaritenga. Kua whaitake ngā whakamāoritanga o ngā tukanga i whakamātauhia, ā, kua hāngai ki te horopaki, e eke ai te kaupapa ki te taumata tiketike.**Kua whakamātauhia ētahi tukanga toi, ā, kua āta tuhi ēnei whakamātautanga i roto i tana hautaka mō āna whakaritenga, me te aha, kua hāngai pū, kua whaitake anō hoki aua tukanga toi ki te horopaki, e eke ai te kaupapa ki te taumata tiketike.* |